Μαρία Λουίζα της Ισπανίας (1745-1792)

Η Μαρία Λουίζα (ισπαν. María Luisa di Borbón, 24 Νοεμβρίου 1745 - 15 Μαΐου 1792) από τον Οίκο των Βουρβόνων-Ισπανίας ήταν πριγκίπισσα (infanta) της Ισπανίας και με τον γάμο της έγινε αρχιδούκισσα της Αυστρίας και βασίλισσα της Ουγγαρίας, Βοημίας & Γερμανίας. 

Βιογραφία
Ήταν το πέμπτο (δεύτερο επιζήσαν) παιδί και η πέμπτη (δεύτερη επιζήσασα) κόρη του Καρόλου Γ΄ της Ισπανίας και της Μαρίας Αμαλίας, κόρης του Φρειδερίκου Αυγούστου Β΄ της Σαξονίας (Αυγούστου Γ΄ της Πολωνίας). Όταν γεννήθηκε, ο πατέρας της ήταν ακόμη βασιλιάς της Νάπολης και της Σικελίας. Όταν έγινε βασιλιάς της Ισπανίας (1759), μετά το τέλος του θείου της Φερδινάνδου ΣΤ΄, η Μαρία Λουίζα μετακινήθηκε εκεί με ολόκληρη την οικογένεια της. 

Στις 5 Αυγούστου 1765 παντρεύτηκε στο Ίννσμπρουκ το Λεοπόλδο, δεύτερο γιο του Φραγκίσκου Α΄ και της Μαρίας Θηρεσίας της Αγίας Ρωμαϊκής Αυτοκρατορίας-, διάδοχο του Δουκάτου της Τοσκάνης. Όταν λίγες ημέρες αργότερα απεβίωσε ο Φραγκίσκος Α΄, το ζεύγος κληρονόμησε το Δουκάτο της Τοσκάνης και εγκαταστάθηκε στην Φλωρεντία για τα επόμενα 25 χρόνια. Με τον θάνατο του κουνιάδου της, Ιωσήφ Β΄, μετακόμισε με τον σύζυγό της στη Βιέννη, όπου ο σύζυγός της εξελέγη αρχιδούκας & βασιλιάς με το όνομα Λεοπόλδος Β΄, ενώ η ίδια κατείχε τον τίτλο της αρχιδούκισσας & βασίλισσας. Ο Λεοπόλδος Β΄ απεβίωσε αιφνίδια δύο χρόνια αργότερα· σε λίγους μήνες μέσα στον ίδιο χρόνο απεβίωσε και η ίδια.

Οικογένεια
Παντρεύτηκε το 1764 το Λεοπόλδο Β΄ της Αγίας Ρωμαϊκής Αυτοκρατορίας και είχε δεκαέξι τέκνα:
 Μαρία Θηρεσία (1767 - 1827), παντρεύτηκε τον Αντώνιο της Σαξονίας.
 Φραγκίσκος Β΄ (1768 - 1835), Αρχιδούκας της Αυστρίας και Βασιλιάς της Ουγγαρίας, Βοημίας & Γερμανίας, Αυτοκράτορας της Αυστρίας (Φραγκίσκος Α΄).
 Φερδινάνδος Γ΄ (1769 - 1824), Μεγάλος Δούκας της Τοσκάνης.
 Μαρία Άννα (1770 - 1809).
 Κάρολος (1771 - 1847), Δούκας του Τέσσεν (νυν Τσιέσυν).
 Αλέξανδρος Λεοπόλδος (1772 - 1795).
Αλβέρτος Ιωάννης Ιωσήφ (1773 - 1774).
Μαξιμιλιανός Ιωάννης Ιωσήφ (1774 - 1778).
 Ιωσήφ (1776 - 1847), Παλατινός (Κόμης) της Ουγγαρίας.
 Μαρία Κλημεντίνη (1777 - 1801), παντρεύτηκε τον Φραγκίσκο Α΄ των Δύο Σικελιών.
 Αντώνιος Βίκτωρ (1779 - 1835), Μέγας Μάγιστρος των Τευτόνων Ιπποτών.
 Μαρία Αμαλία (1780 - 1798).
 Ιωάννης (1782 - 1859), Αντιβασιλέας της Γερμανικής Αυτοκρατορίας και αρχιστράτηγος της Αυστρίας.
 Ραϊνέριος Ιωσήφ (1783 - 1853), Αντιβασιλέας της Λομβαρδίας-Βενετίας.
 Λουδοβίκος (1784 - 1864), αντιστράτηγος της Αυστρίας.
 Ροδόλφος (1788 - 1931), καρδινάλιος, αρχιεπίσκοπος του Όλμουτς (νυν Όλομοουτς)

Πρόγονοι

Παραπομπές

Εξωτερικοί σύνδεσμοι


Κατηγορία:Αυτοκράτειρες της Αγίας Ρωμαϊκής Αυτοκρατορίας
Κατηγορία:Βασίλισσες της Ιταλίας
Κατηγορία:Βασίλισσες της Ουγγαρίας (σύζυγοι βασιλέων)
Κατηγορία:Δούκισσες της Αυστρίας
Κατηγορία:Μεγάλες Δούκισσες της Τοσκάνης
Κατηγορία:Κόμισσες της Φλάνδρας
Κατηγορία:Κόμισσες του Αινώ
Κατηγορία:Βασιλομήτωρ
Κατηγορία:Δούκισσες της Βουργουνδίας
Κατηγορία:Δούκισσες του Λουξεμβούργου
Κατηγορία:Ισπανίδες Ινφάντας
Κατηγορία:Πριγκίπισσες της Σικελίας
Κατηγορία:Πριγκίπισσες της Νάπολης
Κατηγορία:Δούκισσες του Μιλάνου
Κατηγορία:Βασίλισσες της Γερμανίας